ए के हंगल
अवतार किशन हंगल (1 फरवरी 1914 - 26 अगस्त 2012) 1929 से 1947 तक एक भारतीय स्वतंत्रता सेनानी थे और 1936 से 1965 तक मंच अभिनेता भी थे और बाद में 1966 से 2005 तक हिन्दी फिल्मों में एक चरित्र अभिनेता बने। उनकी सबसे उल्लेखनीय भूमिकाएँ इस प्रकार हैं आईना में राम शास्त्री (1977), शौकिन में इन्दर सेन के रूप में, नमक हराम में बिपिनलाल पाण्डे के रूप में, शोले में इमाम साब के रूप में, मंज़िल में अनोखेलाल के रूप में और प्रेम बन्धन में प्रतिपक्षी के रूप में और राजेश खन्ना के साथ उन्होंने 16 फिल्में कीं। उन्होंने 1966 से 2005 तक के करियर में लगभग 225 हिन्दी फिल्मों में अभिनय किया है।